**HRVATSKA KNJIŽEVNOST REALIZMA**

* + - **vrijeme**: obuhvaća posljednja dva desetljeća 19. st., točnije od *Šenoine smrti 1881*. do početka moderne 1892.(objavljivanje Matoševe pripovijetke Moć savjesti- prve modernističke pripovijetke hrvatske književnosti), odnosno do 1895. (studentski nemiri u Zagrebu povodom dolaska cara Franje Josipa, paljenje austro-ugarske zastave, protjerivanje studenata sa zagrebačkog sveučilišta); *za početak se također navodi godina 1880. kada na književnu scenu stupa novi naraštaj hrvatskih pisaca*
		- **značajke**: - napuštanje romantičnog sentimentalizma u izboru tema, fabula i likova
		- usmjerenost na socijalnu tematiku, odabir građe iz suvremenog života

- promatranje neposredne stvarnosti

 - uvjerljiva psihološka karakterizacija likova (socijalno-psihološki motivirani postupci nositelji su uzročno-posljedično utemeljene fabule)

* + - **književni oblici**: proza (roman i pripovijetka)
		- **predstavnici i djela**:

 a) lirika: Silvije Strahimir Kranjčević

 b) epika (proza): Ante Kovačić, Vjenceslav Novak, Ksaver Šandor Gjalski, Josip Kozarac, Eugen Kumičić

* + - regionalna usmjerenost pisaca hrvatskog realizma:uzimali su teme i likove iz sredine u kojoj su se rodili ili životno bili vezani
1. zagorska sredina: Ante Kovačić (U registraturi, Fiškal);K. Š. Gjalski (Pod starim krovovima)
2. slavonska sredina: Josip Kozarac ( Tena, Mrtvi kapitali )
3. primorska i istarska sredina: Vjenceslav Novak (Posljednji Stipančići); Eugen Kumičić (Začuđeni svatovi)
4. ostali pisci: Fran Mažuranić, Josip Draženović,Jure Turić,August Harambašić itd.
	* + **tematika hrvatskog realizma**:

U djelima hrvatskih realista prikazane su ove socijalno- ekonomske pojave: propadanje plemstva, odlazak seoske djece u grad na školovanje, moralno propadanje sela pod utjecajem stranaca, propadanje intelektualaca u malograđanskoj sredini, socijalna nepravda, težak položaj proleterijata, pojava zelenaštva i lihvara u selu.

1. propadanje plemstva (Novak, Gjalski, Kumičić)
2. povijesna tematika ( Gjalski, Kumičić)
3. odnos sela i grada ( Kozarac, Kovačić, Novak)
4. psihološke i opće ljudske teme ( Kozarac, Kranjčević)

 - u razdoblju hrvatskog realizma vodeću ulogu ima roman, pripovijetka i novela i to socijalnog i povijesnog karaktera.